
       REPUBLIKA HRVATSKA
 OSJEČKO-BARANJSKA ŽUPANIJA
    OPĆINA JAGODNJAK
         OPĆINSKO VIJEĆE 

KLASA: 
URBROJ: 
Jagodnjak,  __________2026.



	Na temelju članka 9. stavak 2., članka 14. stavka 1. i članka 41. stavak 1. Zakona o ugostiteljskoj djelatnosti („Narodne novine“ broj 85/15., 121/16., 99/18., 25/19., 98/19., 32/20., 42/20., 126/21., 152/24) i članka 31. Statuta Općine Jagodnjak ("Službeni glasnik“ Općine Jagodnjak broj 2/21, 4/25), Općinsko vijeće Općine Jagodnjak na ____ sjednici održanoj dana _________ 2026. godine, donijelo je


ODLUKU 
o ugostiteljskoj djelatnosti na području Općine Jagodnjak

Članak 1.

Ovom Odlukom propisuje se radno vrijeme ugostiteljskih objekata te načini obavljanja ugostiteljske djelatnosti.

Članak 2.
 Ugostiteljski objekti s obzirom na vrstu ugostiteljskih usluga koje se u njima pružaju razvrstavaju se u skupine: 
1. Hoteli 
2. Kampovi 
3. Ostali ugostiteljski objekti za smještaj 
4. Restorani 
5. Barovi 
6. Catering objekti i 
7. Objekti jednostavnih usluga

Članak 3.

 Ugostiteljski objekti iz skupine „Hoteli“, „Kampovi“ i „Ostali ugostiteljski objekti za smještaj“ rade od 0,00 do 24,00 sata svaki dan. 

Ostali ugostiteljski objekti, ovisno o vrsti mogu raditi u slijedećem radnom vremenu: 
[bookmark: _Hlk51151675]1. Ugostiteljski objekti iz skupina „Restorani“ i „Barovi“ u vremenu od 06,00 do 24,00 sata, osim petkom, subotom i nedjeljom kad mogu raditi od 06,00 do 01,00 sati
2. Ugostiteljski objekti iz skupina „Barovi“ koji ispunjavaju uvjete za rad noću sukladno posebnim propisima u vremenu od 21,00 do 06,00 sati, i to samo u zatvorenim prostorima,
 3. Ugostiteljski objekti iz skupina „Restorani“ i „Barovi“ koji se nalaze izvan naseljenih područja naselja u vremenu od 00,00 do 24,00 sata, 
4. Ugostiteljski objekti iz skupina „Objekti jednostavnih usluga“ u vremenu od 06,00 do 24,00 sata, 
5. Ugostiteljski objekti iz skupina „Catering objekti“ u vremenu od 00,00 do 24,00 sata, 
6. Ugostiteljski objekti na obiteljskom poljoprivrednom gospodarstvu mogu raditi u vremenu od 06,00 do 24,00 sata. 
7. Ugostiteljski objekti koji obavljaju djelatnost na otvorenom od 06,00 do 24,00 sati

Članak 4.
	Radno vrijeme prostora za usluživanje na otvorenom (terase, tende i sl.) uz ugostiteljske objekte iz skupine „Restorani“ i „Barovi“ istovjetno je radnom vremenu ugostiteljskog objekta. 
Odredbe ovog članka ne primjenjuju se na ugostiteljske objekte iz skupina „Barovi“ koji ispunjavaju uvjete za rad noću sukladno posebnim propisima od 21.00 do 6.00 sati, budući da isti mogu poslovati samo u zatvorenim prostorima. 

Članak 5.
	Smatra se da se ugostiteljski objekt iz članka 3. stavak 2. točka 3. ove Odluke nalazi izvan naseljenog područja naselja ako se nalazi izvan naseljenog područja naselja sukladno Prostornom planu uređenja Općine Jagodnjak.

Članak 6.
	Obiteljska poljoprivredna gospodarstva koja pružaju ugostiteljske usluge dužna su istaknuti radno vrijeme pružanja usluga vodeći računa o radnom vremenu propisanom ovom Odlukom.
	Obiteljska poljoprivredna gospodarstva koja pružaju usluge unutar naselja mogu pružati svoje usluge od 06,00 do 24,00 sata, a izvan naselja svakog dana od 0,00 do 24,00 sati.
	Iznimno, obiteljsko poljoprivredno gospodarstvo može na ulazu u objekt istaknuti obavijest da posluje i uz prethodni dogovor, odnosno samo uz prethodni dogovor i/ili na poziv, u kojem slučaju istaknuta obavijest mora sadržavati i podatke o kontaktu. 


Članak 7.
	Ugostiteljske usluge izvan ugostiteljskih objekata kao što su kiosci, kontejneri, nepokretna i priključna vozila, šatori, klupe i kolica i slične naprave opremljene za pružanje ugostiteljskih usluga mogu se obavljati u naseljima na javnim površinama i na prostoru u privatnom vlasništvu uz odobrenje jedinice lokalne samouprave.

	Ovi prostori ne mogu biti na udaljenosti manjoj od 100 metara od postojećeg ugostiteljskog objekta, osim u slučaju kada se radi o održavanju manifestacija, sajmova, prigodnih priredbi i slično.

Članak 8.
	Općinski načelnik može po službenoj dužnosti, na prijedlog Jedinstvenog upravnog odjela, za pojedine ugostiteljske objekte rješenjem najduže za dva (2) sata odrediti raniji završetak radnog vremena od onog određenog Zakonom i ovom Odlukom, u slučaju ispunjenja jednog ili više uvjeta:
1. da na rad ugostiteljskog objekta dolaze prigovori zbog prekoračenja dopuštene razine buke, remećenja javnog reda i mira i drugih oblika kažnjivih ponašanja 
2. da se u ugostiteljskom objektu krše odredbe ove Odluke o trajanju radnog vremena
3. u slučaju da ugostiteljski objekt ne provodi mjere za zaštitu od buke
4. u slučaju nepridržavanja drugih odredbi ove Odluke

	Općinski načelnik će rješenjem iz točke 1. ovog članka izreći mjeru ranijeg završetka radnog vremena ugostiteljskog objekta, koja ne može biti kraća od tri (3) mjeseca niti duža od dvanaest (12) mjeseci, te će utvrditi početak i završetak roka, zavisno o vrsti mjere koju je za pojedini objekt utvrdilo nadležno tijelo.

Članak 9.
	Općinski načelnik može na zahtjev ugostitelja, rješenjem odrediti drugačije radno vrijeme od propisanog Zakonom i ovom Odlukom, ugostiteljskih objekata iz članka 3. ove Odluke radi organiziranja prigodnih proslava (doček Nove godine, kirbaj, svadba, maturalna zabava, manifestacija pod pokroviteljstvom Općine ili Turističke zajednice, prigodne zabave  i slično) pod uvjetom da za ugostitelja koji posluje u navedenom objektu nije donesena mjera ranijeg završetka radnog vremena iz članka 8.  ove Odluke, odnosno da nije pokrenut postupak za skraćenje radnog vremena te uz uvjet da se ne narušava javni red i mir i ne čine drugi oblici kažnjivih ponašanja.

	Zahtjev iz stavka 1. ovog članka podnosi se pisanim putem Jedinstvenom upravnom odjelu Općine Jagodnjak najkasnije pet (5) dana prije održavanja prigodne proslave.

Članak 10.
	Općinski načelnik može za vrijeme održavanja kulturno-turističkih manifestacija, sportskih događanja, glazbenih festivala i sličnih događanja, odrediti drugačije radno vrijeme ugostiteljskih objekata iz skupine „Restorani“ i „Barovi“ koje se primjenjuje za vrijeme trajanja manifestacije odnosno događanja.
	U provođenju postupka iz stavka 1. ovog članka, općinski načelnik donosi rješenje povodom pisanog zahtjeva ugostitelja podnijetog najmanje pet (5) dana prije održavanja manifestacije odnosno događanja.

Članak 11.
	Ugostiteljski objekti koji pružaju usluge prenoćišta mogu imati izdvojeno radno vrijeme za pružanje ugostiteljskih usluga, te isto moraju istaknuti na vidno mjesto unutar ugostiteljskog objekta.


Članak 12.
	 Ugostitelji mogu povremeno izvan svog ugostiteljskog objekta pružati ugostiteljske usluge za vrijeme trajanja manifestacija, sajmova, prigodnih priredbi i slično, uz odobrenje Jedinstvenog upravnog odjela Općine jagodnjak. 
	Sudionici proslava i manifestacija koje u promidžbeno-turističku svrhu organiziraju turističke zajednice i/ili jedinice lokalne samouprave ili drugi organizator uz odobrenje jedinice lokalne samouprave, mogu na tim događanjima, uz prethodno odobrenje Jedinstvenog upravnog odjela Općine Jagodnjak, pružati ugostiteljske usluge pripremanja i usluživanja jela, pića i napitaka.
	 Sudionici proslava i manifestacija iz stavka 2. ovog članka, pored ugostitelja i obiteljskih poljoprivrednih gospodarstava, mogu biti i pravne osobe, trgovci pojedinci i fizičke osobe – obrtnici, koji nisu ugostitelji, uz obvezu isticanja i pridržavanja istaknutih cijena te izdavanja čitljivog i ispravnog računa za pruženu uslugu.



Članak 13.
	Za vrijeme održavanja sportskih, skautskih (izviđačkih), kulturnih, umjetničkih i sličnih manifestacija dozvoljeno je organizirano kampiranje izvan kampova iz skupine „Kampovi i druge vrste ugostiteljskih objekata za smještaj“, na za to određenim prostorima. 
	Jedinstveni upravni odjel Općine jagodnjak, u svakom će pojedinom slučaju na zahtjev organizatora kampiranja ovisno o vrsti kampiranja iz stavka 1. ovog članka, rješenjem odrediti prostore za kampiranje, uvjete koje prostor mora ispunjavati, te vrijeme trajanja kampiranja. 

Članak 14.
Ova Odluka stupa na snagu osmog dana od dana objave u "Službenom glasniku“ Općine Jagodnjak.

PREDSJEDNIK OPĆINSKOG VIJEĆA
OPĆINE JAGODNJAK
Dušan Jakšić




















OBRAZLOŽENJE
Zakonom o ugostiteljskoj djelatnosoti („Narodne novine“ broj 85/15., 121/16., 99/18., 25/19., 98/19., 32/20. i 42/20.) utvrđena je obaveza jedinicama lokalne samouprave donošenje novih Odluka o ugostiteljskoj djelatnosti na svojim područjima. Ovom Odlukom određuje se za područje Općine:
 - radno vrijeme ugostiteljskih objekata i prostora za usluživanje na otvorenom ugostiteljskih objekata, objekata iz skupine „Objekti jednostavnih usluga“ i „Catering objekti“, 
- radno vrijeme objekata na obiteljskom poljoprivrednom gospodarstvu,
 - lokacije izvan naseljenih područja naselja,
 - razlozi ranijeg završetka i/ili produženja radnog vremena, 
- obavljanje djelatnosti izvan ugostiteljskog objekta, 
- određivanje prostora za usluživanje na otvorenom
 Navedenom Odlukom predlaže se radno vrijeme ugostiteljskih objekata, kako slijedi: 
1. Ugostiteljski objekti iz skupina „Restorani“ i „Barovi“ u vremenu od 6.00 do 24.00 sata, 
2. Ugostiteljski objekti iz skupina „Barovi“ koji ispunjavaju uvjete za rad noću sukladno posebnim propisima u vremenu od 21.00 do 6.00 sati, i to samo u zatvorenim prostorima,
 3. Ugostiteljski objekti iz skupina „Restorani“ i „Barovi“ koji se nalaze izvan naseljenih područja naselja u vremenu od 0.00 do 24.00 sata, 
4. Ugostiteljski objekti iz skupina „Restorani“ i „Barovi“ koji se nalaze u autobusnom kolodvoru i slično, u radnom vremenu objekta u kojem se nalaze, 
5. Ugostiteljski objekti iz skupina „Objekti jednostavnih usluga“ u vremenu od 7.00 do 24.00 sata, 
6. Ugostiteljski objekti iz skupina „Catering objekti“ u vremenu od 7.00 do 24.00 sata, 
7. Ugostiteljski objekti na obiteljskom poljoprivrednom gospodarstvu mogu raditi u vremenu od 08,00 do 24,00 sata. 
Odlukom se utvrđuju razlozi za određivanje ranijeg završetka radnog vremena, za pojedine ugostiteljske objekte :
 - ako se utvrdi kršenje javnog reda i mira u ugostiteljskom objektu odnosno njegovoj neposrednoj blizini, 
- radi nepridržavanja propisanog radnog vremena, 
- ako se utvrdi neispunjenje uvjeta za zaštitu od buke. 
Općinski načelnik može, po službenoj dužnosti rješenjem, za pojedine ugostiteljske objekte najduže za dva sata odrediti raniji završetak radnog vremena od radnog vremena propisanog Odlukom, ukoliko je ispunjen najmanje jedan uvjet iz prethodnog stavka ovoga članka.

